CELEX: 32019R0612
Language: hu
Date: 2019-04-09 00:00:00
Title: A Bizottság (EU) 2019/612 végrehajtási rendelete (2019. április 9.) egyes áruk Kombinált Nómenklatúra szerinti besorolásáról

16.4.2019   
               
               
                  HU
               
               
                  Az Európai Unió Hivatalos Lapja
               
               
                  L 105/5
               
            
         A BIZOTTSÁG (EU) 2019/612 VÉGREHAJTÁSI RENDELETE
         (2019. április 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 9-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Textilszövetből (pamut) készült, torony formájú árucikk, amelyet egy olyan fémkeret tart, amelyet a torony egyik nyílásánál galériaágyhoz kell illeszteni, és csavarokkal az ágyhoz kell rögzíteni. A torony nem szabadon áll, és a tornyot nem lehet elmozdítani.
                                    A rajta lévő nyílások ajtóhoz vagy ablakhoz hasonló alakú kivágások. A gyermekszoba témájához illő díszítéssel rendelkezik.
                                    Lásd a képet (*1)
                                    
                                 
                              
                     
                        6304 92 00 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 6304  és a 6304 92 00  KN-kód szövegezése határozza meg.
                        Az árucikk nem a gyermekek szórakoztatására szolgál elsősorban, mivel nem mozgatható, és nem is játéksátor (lásd még a 9503  vámtarifaszámhoz tartozó HR Magyarázat (HRM) (D) része első bekezdésének (xxiii) pontját). Figyelembe véve objektív jellemzőit (instabilitás, szerkezet, magasan lévő ablakok, csavarokkal kell odaerősíteni), az árucikk kialakításánál fogva nem játékra, hanem dekorációs célokra szolgál. Ezért a 9503  vámtarifaszám alá, más játékként történő besorolása kizárt.
                        Az árucikk gyermekszobába való, textilből készült, díszítési célt szolgáló lakástextília (lásd még a 6304  vámtarifaszámhoz tartozó HRM-et).
                        Ezért a terméket a 6304 92 00  KN-kód alá kell besorolni mint: Más lakástextília, a 9404  vtsz. alá tartozók kivételével, pamutból, nem kötött, vagy hurkolt.
                     
                  
                        
                                    2.
                                 
                                 
                                    Textilszövetből (pamut) készült árucikk, amelynek olyan a kialakítása, hogy a galériaágyról a padlóig érjen, hogy fedett tér alakuljon ki az ágy alatt.
                                    A rajta lévő nyílás vagy egy ajtó alakú kivágás, vagy egy hasíték a textilen. A gyermekszoba témájához illő díszítéssel rendelkezik.
                                    Lásd a képet (*1)
                                    
                                 
                              
                     
                        6304 92 00 
                     
                     
                        A besorolást a Kombinált Nómenklatúra értelmezésére szolgáló 1. és 6. általános szabály, valamint a 6304  és a 6304 92 00  KN-kód szövegezése határozza meg.
                        Az árucikk nem a gyermekek szórakoztatására szolgál elsősorban, mivel az ágy alatti teret fedi (lásd még a 9503  vámtarifaszámhoz tartozó HRM (D) részének első bekezdését).
                        Ezért a 9503  vámtarifaszám alá, más játékként történő besorolása kizárt.
                        Az árucikk gyermekszobába való, textilből készült, díszítési célt szolgáló lakástextília (lásd még a 6304  vámtarifaszámhoz tartozó HRM-et).
                        Ezért a terméket a 6304 92 00  KN-kód alá kell besorolni mint: Más lakástextília, a 9404  vtsz. alá tartozók kivételével, pamutból, nem kötött, vagy hurkolt.
                     
                  1. árucikk
            2. árucikk
            Ezek az árucikkek nincsenek jelen.
            
               (*1)  A kép csupán tájékoztató jellegű.